Jüri Räim

Jüri Räim (18. aprill 1933 – 18. aprill 1995) oli Eesti NSV partei- ja omavalitsustegelane.

Ta oli pärit Muhu saarelt. Tema isa, Andrei Räim oli olnud endine meremees ja Pädaste küla asunik, mõnda aega ka Kuivastu sadama ülem.Bruno Pao: "Jüri Räime meenutades" Saarte Hääl, 19. aprill 2008

Räimel oli Vigala Põllutöökoolist aednik-mesiniku koolitus. 1950. aastast töötas Vigala Aiandus- ja Mesinduskoolis majandusjuhatajana, seejärel aednik-mesinikuna Kõljala Põllumajanduskooli õppemajandis. 

1952. aastal oli lühikest aega ajalehe «Kommunismiehitaja» toimetaja asetäitja, aastail 1952–1955 teenis Nõukogude armees, seejärel  oli EKP Kingissepa Rajoonikomitee instruktor. NLKP liige 1953. aastast. 1956–1959 õppis Kehtna Nõukogude ja Parteikoolis. kus sai nooremagronoomi kutse ning kõrgema hariduse omandas poliitika ja põllumajanduse alal kaugõppe teel Moskvas., NLKP KK juures asuvas Kõrgemas ParteikoolisJüri Andrei p. Räim, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 140

1959. aastast oli Kingissepa rajooni «Üksmeele» kolhoosi esimees, 1960–1966 Kõljala sovhoosi direktor. 1966. aastast alates Kingissepa Rajooni Põllumajandusliku Tootmise Valitsuse juhataja, 1969. aastast Kingissepa Rajooni TSN Täitevkomitee esimehe asetäitja — põllumajandusvalitsuse juhataja. 

Aastatel 1974–1982 oli ta Kingissepa rajooni TSN täitevkomitee esimees. 1978. aastal oli ta Kingissepa rajooni põllumajandusvalitsuse juhataja. 1988. aastal oli ta EKP Kingissepa Rajoonikomitee I sekretär. 

Ta oli Eesti NSV Ülemnõukogu VI, IX ja XI koosseisu saadik, EKP Keskkomitee liikmekandidaat..

1989. aastal võttis ta vastu Muhu külanõukogu esimehe ameti. 1990. aastate alguses oli ta Muhu vallavanem.

Tunnustus
 Saaremaa Ühisgümnaasiumi auvilistlaneAuvilistlased. Saaremaa Ühisgümnaasiumi veebisait.

Viited

Välislingid
Foto

Kategooria:Eesti vallavanemad
Kategooria:EKP rajoonikomiteede esimesed sekretärid
Kategooria:Eestimaa Kommunistliku Partei liikmed
Kategooria:Eesti NSV VI Ülemnõukogu liikmed
Kategooria:Eesti NSV IX Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Sündinud 1933
Kategooria:Surnud 1995